พิโกไฟแนนซ์ลุยปล่อยเงินกู้
เปิดดำเนินการแล้ว 159 ราย ยอดสินเชื่อคงค้างกว่า 73 ล้าน หนี้เสียเพียง 1.5 ล้าน เจอ ธ.ก.ส.และออมสินปล่อยกู้แก้หนี้ นอกระบบยอดแซงไปแล้วเกือบ 1 หมื่นล้าน
22 ก.พ. 2561

เปิดดำเนินการแล้ว 159 ราย ยอดสินเชื่อคงค้างกว่า 73 ล้าน หนี้เสียเพียง 1.5 ล้าน เจอ ธ.ก.ส.และออมสินปล่อยกู้แก้หนี้ นอกระบบยอดแซงไปแล้วเกือบ 1 หมื่นล้านนายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสำนักงานเศรษฐกิจการคลัง (สศค.) เปิดเผยความ คืบหน้าการแก้ไขปัญหาหนี้นอกระบบประจำเดือน ม.ค. 2561 ว่า สินเชื่อรายย่อย ระดับจังหวัดภายใต้การกำกับ หรือสินเชื่อ พิโกไฟแนนซ์ มีนิติบุคคลสนใจยื่นคำขออนุญาตประกอบธุรกิจตั้งแต่เดือน ธ.ค. 2559-ม.ค. 2561 ทั้งสิ้น 441 ราย ใน 66 จังหวัด โดยจังหวัดที่มีผู้ยื่นคำขออนุญาตมากที่สุด 3 ลำดับแรก ได้แก่ จ.นครราชสีมา 45 ราย กรุงเทพมหานคร 34 ราย และ จ.ร้อยเอ็ด 28 รายทั้งนี้ มีผู้คืนคำขออนุญาต 48 ราย ใน 28 จังหวัด จึงมีนิติบุคคลที่ยื่นคำขออนุญาตสุทธิ 393 ราย ใน 64 จังหวัด และมีผู้ได้รับใบอนุญาตประกอบธุรกิจแล้ว 279 ราย ใน 60 จังหวัด ในจำนวนนี้ ได้เปิดดำเนินการแล้ว 159 ราย ใน 49 จังหวัด และมีผู้ประกอบการที่ปล่อยสินเชื่อ แล้ว 114 ราย ใน 45 จังหวัด โดยผู้ประกอบการที่ได้รับอนุญาตสามารถปล่อยสินเชื่อได้ภายในเขตจังหวัดให้แก่ผู้มีภูมิลำเนาหรือถิ่นที่อยู่ภายในจังหวัดนั้นๆ วงเงินรายละไม่เกิน 5 หมื่นบาท คิดดอกเบี้ยในอัตราไม่เกิน 36%สำหรับผลประกอบการ ณ สิ้นเดือน ธ.ค. 2560 มียอดสินเชื่ออนุมัติสะสม 8,561 บัญชี รวมเป็นเงิน 218.97 ล้านบาท หรือคิดเป็นวงเงินสินเชื่ออนุมัติเฉลี่ย 2.55 หมื่นบาท/บัญชี ประกอบด้วย สินเชื่อแบบมีหลักประกัน 4,348 บัญชี เป็นเงิน 136.16 ล้านบาท คิดเป็น 62.18% และสินเชื่อแบบไม่มีหลักประกัน 4,213 บัญชี เป็นเงิน 82.81 ล้านบาท คิดเป็น 37.82%ขณะที่ยอดสินเชื่อคงค้างรวม 3,592 บัญชี คิดเป็นเงิน 73.66 ล้านบาท สำหรับสินเชื่อที่ค้างชำระไม่เกิน 3 เดือน มีจำนวน 209 บัญชี คิดเป็นเงิน 4.93 ล้านบาท หรือ 6.69% ของยอดสินเชื่อคงค้าง รวม และมีสินเชื่อค้างชำระเกินกว่า 3 เดือน จำนวน 42 บัญชี คิดเป็นเงิน 1.50 ล้านบาท หรือ 2.04% ของสินเชื่อคงค้างรวมนอกจากนี้ ในส่วนของสินเชื่อรายย่อยเพื่อใช้จ่ายฉุกเฉิน ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อเพื่อทดแทนหนี้นอกระบบ รายละไม่เกิน 5 หมื่นบาท คิดอัตราดอกเบี้ย 0.85% ต่อเดือน ตั้งแต่เดือน มี.ค. 2560-ม.ค. 2561 มีการ อนุมัติรวม 2.23 แสนราย เป็นเงิน 9,915.60 ล้านบาท แยกเป็นสินเชื่อที่อนุมัติแก่ประชาชนทั่วไป 2.09 แสนราย เป็นเงิน 9,307.51 ล้านบาท และที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบ 1.39 หมื่นราย เป็นเงิน 608.09 ล้านบาท"สำนักงานตำรวจแห่งชาติ ยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง มีการจับกุม ผู้กระทำผิดรวมทั้งสิ้น 2,061 ราย" นายพรชัย กล่าว